อ่อนตัวสะสม 7 หุ้นกำไรโตดีรับปีไก่จับตา 8 ตัวเด็ด Commodity Play
โบรกฯแนะรอจังหวะย่อตัวของดัชนีทยอยสะสม กลุ่มที่น่าสนใจเช่น Commodity Play และ หุ้นที่คาดกําไรปี 2017 เติบโตเด่น
4 ม.ค. 2560

บล.โนมูระ พัฒนสิน ระบุในบทวิเคราะห์ (4 ม.ค.) แนะนำกลยุทธ์การลงทุนสัปดาห์แรกของปี ระมัดระวังความเสี่ยงต่อการไถ่ถอน LTF ในช่วงต้นเดือน ม.ค. 2017 กดดันตลาดผันผวน โดยแนะรอจังหวะย่อเป็นโอกาสในการค่อยๆ ทยอยสะสม เน้นกลุ่มที่น่าสนใจเช่น Commodity Play (BRR, KSL, PTTEP, PTT, STPI, IVL, PTL* และ SCN*) ผสานหุ้นที่คาดกําไรปี 2017 เติบโตเด่น (GUNKUL, PSTC, PYLON, MONO, PLANB, BJC และ PACE*) ส่วนนักลงทุนระยะกลาง – ยาวแนะ หุ้น 2017 Global Reflation : IRPC, IVL, PTTGC, STPI, CK, SCC, ROBINS, CPALL, EGCO และ BRR
 
หุ้นเด่นสัปดาห์นี้
1) IVL (ราคาเป้าหมาย 37.00 บาท) :กําไรปี 2017 ฟื้นเด่นจากการรับรู้กําลังการผลิตการเข้าซื้อกิจการใหม่ๆ เต็มปี
2) PSTC (ราคาเป้าหมาย 1.02 บาท) : คาดไตรมาส 4/16 พลิกกลับมากําไร และปี 2017 จะโตต่อเนื่องสู่ระดับ 220 ล้านบาท
3) GUNKUL (ราคาเป้าหมาย 6.30 บาท) : กําไรผ่านจุดตําสุดแล้วในไตรมาส 3/16 และจะเร่งตัวขึ้นต่อเนื่องในปี 2017